Απόφαση της Μεικτής Επιτροπής του ΕΟX

αριθ. 12/2002

της 1ης Μαρτίου 2002

για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ

Η ΜΕΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και, ιδίως, το άρθρο 98,

Εκτιμώντας τα εξής:

(1) Το παράρτημα ΙΙ της συμφωνίας τροποποιήθηκε με την απόφαση αριθ. 1/2002 της 1ης Φεβρουαρίου 2002(1) της Μεικτής Επιτροπής του ΕΟΧ.

(2) Ο κανονισμός (ΕΚ) αριθ. 749/2001 της Επιτροπής της 18ης Απριλίου 2001 για την τροποποίηση του παραρτήματος ΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης πρέπει να ενσωματωθεί στη συμφωνίας(2).

(3) Ο κανονισμός (ΕΚ) αριθ. 750/2001 της Επιτροπής της 18ης Απριλίου 2001 για την τροποποίηση του παραρτήματος ΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευση πρέπει να ενσωματωθεί στη συμφωνία(3).

(4) Ο κανονισμός (ΕΚ) αριθ. 1274/2001 της Επιτροπής της 27ης Ιουνίου 2001 για την τροποποίηση του παραρτήματος Ι του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης πρέπει να ενσωματωθεί στη συμφωνία(4).

(5) Ο κανονισμός (ΕΚ) αριθ. 1322/2001 της Επιτροπής, της 29ης Ιουνίου 2001, για την τροποποίηση των παραρτημάτων Ι και ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(5) πρέπει να ενσωματωθεί στη συμφωνία.

(6) Ο κανονισμός (ΕΚ) αριθ. 1478/2001 της Επιτροπής, της 18ης Ιουλίου 2001, σχετικά με την τροποποίηση των παραρτημάτων Ι, ΙΙ και ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(6) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Στο σημείο 14 (Κανονισμός (ΕΟΚ) αριθ. 2377/90 του Συμβουλίου) στο κεφάλαιο ΧΙΙΙ του παραρτήματος ΙΙ της συμφωνίας, προστίθενται οι ακόλουθες περιπτώσεις:

"- 32001 R 0749: Κανονισμός (ΕΚ) αριθ. 749/2001 της Επιτροπής της 18ης Απριλίου 2001 (ΕΕ L 109 της 19.4.2001, σ. 32),

- 32001 R 0750: Κανονισμός (ΕΚ) αριθ. 750/2001 της Επιτροπής της 18ης Απριλίου 2001 (ΕΕ L 109 της 19.4.2001, σ. 35),

- 32001 R 1274: Κανονισμός (ΕΚ) αριθ. 1274/2001 της Επιτροπής της 27ης Ιουνίου 2001 (ΕΕ L 175 της 28.6.2001, σ. 14),

- 32001 R 1322: Κανονισμός (ΕΚ) αριθ. 1322/2001 της Επιτροπής της 29ης Ιουνίου 2001 (ΕΕ L 177 της 30.6.2001, σ. 52),

- 32001 R 1478: Κανονισμός (ΕΚ) αριθ. 1478/2001 της Επιτροπής, της 18ης Ιουλίου 2001 (ΕΕ L 195 της 19.7.2001, σ. 32)."

Άρθρο 2

Τα κείμενα των κανονισμών (ΕΚ) αριθ. 749/2001, 750/2001, 1274/2001, 1322/2001 και 1478/1999 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση τίθεται σε ισχύ την 2α Μαρτίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας(7).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 1η Μαρτίου 2002.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 88 της 4.4.2002, σ. 1.

(2) ΕΕ L 109 της 19.4.2001, σ. 32.

(3) ΕΕ L 109 της 19.4.2001, σ. 35.

(4) ΕΕ L 175 της 28.6.2001, σ. 14.

(5) ΕΕ L 177 της 30.6.2001, σ. 52.

(6) ΕΕ L 195 της 19.7.2001, σ. 32.

(7) Δεν έχουν αναφερθεί συνταγματικές απαιτήσεις.